b'\n_START_ARTICLE_\nMost San Martin, Toledo\n_START_PARAGRAPH_\nMost Puente de San Mart\xc3\xadn je srednjeve\xc5\xa1ki (gotski) most \xc4\x8dez reko Tajo v Toledu, \xc5\xa0panija.\n_START_SECTION_\nZgodovina\n_START_PARAGRAPH_\nNi to\xc4\x8dno znan datum za\xc4\x8detka gradnje, \xc4\x8deprav iz nekaterih dokumentov ka\xc5\xbee na leto 1165. Leta 1203 naj bi ga uni\xc4\x8dile poplave. Mud\xc3\xa9jar stolp je obstajal nekaj metrov nizvodno blizu stolpa coracha in se je imenoval Ba\xc3\xb1o de la Cava._NEWLINE_Po sredini \xc5\xa1tirinajstega stoletja, leta 1368, je bil most delno, v \xc4\x8dasu vojne med Pedrom I. in njegovim bratom Henrikom II., oba iz dinastije Trast\xc3\xa1mara, uni\xc4\x8den. Henrikova vojska je oblegala mesto in uni\xc4\x8dila glavni lok, napadla in skoraj uni\xc4\x8dila tudi zunanji obrambni stolp. Most je bil zaradi preteklih po\xc5\xa1kodb zgrajen oziroma obnovljen v poznem 14. stoletju (1390) po naro\xc4\x8dilu nad\xc5\xa1kofa Pedra Tenorioja, da bi zagotovil dostop do starega mestnega jedra z zahoda, in bi dopolnil starej\xc5\xa1i Puente de Alcantara, ki mesto povezuje vzhodno. Ddodana sta bila obrambna stolpa z vrati in obzidje. Novej\xc5\xa1i je iz 16. stoletja. Plo\xc5\xa1\xc4\x8da v stolpu ter podoba nad\xc5\xa1kofa v osrednjem loku, pri\xc4\x8dajo o delu._NEWLINE_Puente de San Mart\xc3\xadn ima pet lokov, z najve\xc4\x8djim v sredini, ki dose\xc5\xbee impresivno dol\xc5\xbeino razpona 40 m in vi\xc5\xa1ino 26 m nad vodo. Le zelo malo mostov na svetu je doseglo to dimenzijo do takrat._NEWLINE_Stolp je bil v zgodovini po\xc5\xa1kodovan na razli\xc4\x8dnih to\xc4\x8dkah, zato so bili prisiljeni v popravila in spremembe, ohranjen je le del zunanjih dostopov. Vidi se uporaba dvojnih podkvastih lokov, ki ustrezajo klesancem, ki tvorijo glavnino stene. Nadzidki stolpa in notranjost je bila ve\xc4\x8dkrat obnovljena._NEWLINE_V \xc4\x8dasu vladavine Karla II., v poznem sedemnajstem stoletju, je bil most delno prenovljen, raz\xc5\xa1irjen je bil dostop in spremenjen notranji stolp, katerega vrata so dobila velik kraljevski \xc5\xa1\xc4\x8dit, ki ga obdajata figuri sede\xc4\x8dih kraljev in datum zaklju\xc4\x8dka, 1690. Zunanji stolp ohranja rebraste oboke in koni\xc4\x8daste in podkvaste loke._NEWLINE_Stoletje pozneje, leta 1760, je Karel III. dal most tlakovati, kot je navedeno na plo\xc5\xa1\xc4\x8di vklesani v kamen na desni ograji._NEWLINE_Leta 1921 je bil razgla\xc5\xa1en za narodni umetni\xc5\xa1ki spomenik, zaprt za promet od leta 1976, od tedaj je dovoljena uporaba za pe\xc5\xa1ce.'